Sjoe, daardie blou lug is darem wraggies baie blou. Op my skerm is dit oorweldigend en absoluut pragtig. Die takkie in die bek is prysloos en die duif is voorwaar 'n puik uitbeelding. Die lig flikering of glanspunt in die oog is wonderlik. Die duif lyk so eg dat ek amper sy gekoer kan hoor. Miskien was dit nie my verbeelding en dalk was dit 'n regte duif wat buite gekoer het. Ek trek sommer net jou been. Die twee vo�ls wat jy to dusver gelaai het is werklikwaar so mooi en dit maak my dink dat jy eintlik 'n ou hand is met fotografie. Mense wat al jare lank mik-en-druk sal wat wil gee vir sulke pragtige fotos.